
П О К А Н А
ПО открита процедура
 за избор на асоциирани партньори
на Селскостопанска академия – ССА, гр. СОФИЯ
по разработвано от ССА Проектно предложение/ПП
„Изграждане и развитие на Център за компетентност по растителна феномика за прецизно земеделие „
По Оперативна програма „Наука и образование за интелигентен растеж“ на Министерство на образованието и науката /ОП НОИР на МОН 2014 г. – 2020г.
Процедура за подбор на проекти 
„Изграждане и развитие на Център за компетентност по растителна феномика за прецизно земеделие“
Уважаеми господа,
ССА съвместно с допустими партньори разработва Проектно предложение/ПП „Изграждане и развитие на Център за компетентност по растителна феномика за прецизно земеделие“, с което ще кандидатства за 100 % безвъзмездно финансиране (до 24,0 млн. лв.) по ОП НОИР на МОН за реализацията на това ПП.
1. В изпълнение на Условията за кандидатстване/УК по ОП НОИР на МОН, ССА кани и Асоциирани партньори/АП по ПП, които следва да отговарят на следните условия:

12.3. Асоциирани партньори:
По смисъла на § 1, т. 1 от ПМС №  162 / 2016 г.  „Асоциирани партньори на кандидатите за безвъзмездна финансова помощ“ са всички физически и юридически лица и техни обединения, които са заинтересовани от реализирането на проекта и участват в изпълнението на дейностите по него, но не разходват средства от безвъзмездната финансова помощ. 
Допустими асоциирани партньори по настоящата процедура са юридически лица, подпомагащи изпълнението на проекта. Те следва да са избрани вследствие на открита, прозрачна и недискриминационна процедура, в която да има възможност да участва всеки един заинтересован икономически оператор. Разходите, направени от асоциираните партньори, са недопустими за възстановяване по оперативната програма. Въпреки това стойността на разходите, които са планирани на етап кандидатстване с проектно предложение, направени от асоциирани партньори следва да бъде включена в общата стойност на проекта/планираните ползи, включително и в съфинансирането по т. 10 от Условията за кандидатстване и секция 6 „Финансова информация – източници на финансиране“ от Формуляра за кандидатстване. Не е задължително асоциираните
партньори да бъдат допустими бенефициенти по оперативната програма или кандидати/партньори по настоящата процедура. 
Важно! При включване на общини като асоциирани партньори по настоящата процедура, кандидатът следва да представи като част от документите за кандидатстване писмо за подкрепа при реализацията на проекта от съответната община, на чиято територия ще се извършват проектни дейности. 
Асоциираните партньори следва да бъдат избирани чрез безусловна открита, прозрачна и недискриминационна процедура от кандидатите, при поставяне на ясни критерии за включване на асоциираните партньори. Асоциираните партньори, могат да бъдат включвани по време на целия срок на изпълнение на договора за БФП. Кандидатът следва да осигури публичен достъп до поканата за набиране на асоциирани партньори и критериите за подбор в най – малко 2/два/ публични източника. В процеса на оценка, ще бъдат оценявани единствено асоциирани партньори, които са избрани чрез безусловна открита, прозрачна и недискриминационна процедура и с които кандидатът има подписана декларация за партньорство със срок от на-малко 5/пет/ години. 

Недопустими са асоциирани партньори, които са: 
а) членове на управителен или контролен орган, както и временно изпълняващи такава длъжност,
включително прокурист или търговски пълномощник, които са свързани лица по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ръководителя на управляващия орган; 
б) попадат в случаите по чл. 21 или 22 от Закона за предотвратяване и установяване на конфликт на интереси. 
В тази връзка асоциираните партньори следва да представят Декларация за липса на конфликт на интереси – Приложение II a към Условията за кандидатстване, попълнена и подписана от всички лица с право да представляват партньора (независимо от това дали го представляват заедно и/или поотделно, и/или по друг начин). 
Асоциираните партньори могат да участват съвместно с кандидата в подготовката и/или техническото изпълнение на проекта, или на предварително заявени в Проектната обосновка – Приложение I, дейности от проекта. Асоциираните партньори и кандидата/водещият партньор попълват декларация за партньорство, по образец – Приложение IIIa, в която конкретизират съвместно осъществяваните дейности. 

